**Р Е Ш Е Н И Е**

**НА**

**ИЗПЪЛНИТЕЛНИЯ ДИРЕКТОР НА ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И ВОЕННО-ПОЧИВНО ДЕЛО”**

15.05.2019 г. № 6909 гр. София

# **Съдържание:** Прекратяване на процедура на договаряне с определени лица за възлагане на oбществена поръчка с предмет: **“Събиране, пране, дезинфекция, сушене, гладене, опаковане и транспортиране на спално бельо, хавлии, хавлиени кърпи, одеала, покривки, килими и др. в обектите на ИА “Военни клубове и военно-почивно дело” за обекти Хотел „Военен клуб – Гоце Делчев“ и Хотел „Военен клуб – Благоевград“**

На основание чл. 22, ал. 1, т. 8 и чл. 110, ал. 1, т. 2 и т. 7 от Закона за обществените поръчки, Решение изх. № 4889/04.04.2019 г., за откриване на процедура за възлагане на обществена поръчка с предмет: “Събиране, пране, дезинфекция, сушене, гладене, опаковане и транспортиране на спално бельо, хавлии, хавлиени кърпи, одеала, покривки, килими и др. в обектите на ИА “Военни клубове и военно-почивно дело” за обекти Хотел „Военен клуб – Гоце Делчев“ и Хотел „Военен клуб – Благоевград“, публикувана в Регистъра на обществените поръчки на Агенцията по обществени поръчки с № **00515-2019-0007** и на интернет страницата на ИА „Военни клубове и военно-почивно дело“, профил на купувача,  [http://militaryclubs.bg/node/1305](http://militaryclubs.bg/node/%201242%20) ,

**Р Е Ш И Х:**

**І.** На основание чл. 110, ал. 1, т. 2 и т. 7 от ЗОПпрекратявам процедура на договаряне с определени лица за възлагане на обществената поръчка с предмет: **“Събиране, пране, дезинфекция, сушене, гладене, опаковане и транспортиране на спално бельо, хавлии, хавлиени кърпи, одеала, покривки, килими и др. в обектите на ИА “Военни клубове и военно-почивно дело” за обекти Хотел „Военен клуб – Гоце Делчев“ и Хотел „Военен клуб – Благоевград“.**

**МОТИВИ:**

 За участие в обществената поръчка с предмет: “Събиране, пране, дезинфекция, сушене, гладене, опаковане и транспортиране на спално бельо, хавлии, хавлиени кърпи, одеала, покривки, килими и др. в обектите на ИА “Военни клубове и военно-почивно дело” за обекти Хотел „Военен клуб – Гоце Делчев“ и Хотел „Военен клуб – Благоевград“ са подадени две оферти от „Сънденс Клийн“ ЕООД и „Делфин Прим“ ЕООД

 В Протокол № 1 с изх. № 5694/19.04.2019 г., комисията е констатирала следните нередности при попълване на ЕЕДОП, а именно:

1. **По офертата на „Сънденс Клийн” ЕООД с вх. № 4671/12.04.2019 г.**

 Комисията е разгледала представената оферта от дружеството „Сънденс Клийн“ ЕООД с ЕИК 202133841 и е установила, че приложените документи за подбор отговарят на изискванията на възложителя, посочени в документацията на обществената поръчка.

 Комисията лично е разгледала представеният електронен носител (CD) от „Сънденс Клийн“ ЕООД Единен европейски документ за обществени поръчки (ЕЕДОП) и е констатирала следната непълнота или несъответствие, както следва:

 1. В част IV: „Критерии за подбор“, раздел В: „Технически и професионални способности“, участникът не е декларирал, че разполага с техническо оборудване на негово разположение за изпълнение на договора.

 Същото условие е подробно разписано и в част IV „Изисквания към участниците. Критерии за подбор“, т. 3.3 „Изисквания за технически и професионални способности“, подточка 3.3.2. от поканата, „*участниците следва да разполагат с техническо оборудване, необходимо за изпълнение на поръчката*“. Като минимално изискване е посочено участниците да разполагат с минимум 1 (едно) транспортно средство, необходимо за изпълнение на поръчката.

 При подаване на офертата, участниците следва да декларират съответствието с този критерии за подбор, като попълнят съответното поле в раздел В: Технически и професионални способности в част IV: Критерии за подбор от ЕЕДОП.

 **В тази връзка, комисията е решила да уведоми участника, че в срок до 5 (пет) работни дни от получаването на протокола, може да представи на комисията нов електронно подписан ЕЕДОП и/или други документи, които съдържат променена и/или допълнена информация.**

**2. По офертата на „Делфин - Прим” ЕООД с вх. № 4723/15.04.2019 г.**

 Комисията е разгледала представената оферта от дружеството „Делфин - Прим“ ЕООД с ЕИК 130309270 и е установила, че приложените документи за подбор отговарят на изискванията на възложителя, посочени в документацията на обществената поръчка.

 Комисията лично е разгледала представеният електронен носител (CD) от „Делфин - Прим“ ЕООД Единен европейски документ за обществени поръчки (ЕЕДОП) и е констатирала следната непълнота или несъответствие, както следва:

 1. В част II, раздел А: Информация за икономическия оператор, буква „д“ от ЕЕДОП *„Икономическият оператор може ли да представи удостоверение за платени социалноосигурителни вноски и данъци или информация, която ще позволи на възлагащия орган или възложителя да получи удостоверението чрез пряк безплатен достъп до национална база данни в съответната държава членка?“*, участникът е декларирал **„НЕ“.**

 Междувременно в част III „Основания за изключване“, Раздел Б: „Основания, свързани с плащането на данъци или социалноосигурителни вноски“ на въпросите *„Икономическият оператор извършил ли е нарушение, свързано със задълженията му за плащане на данъци, както в страната, в която е установен, така и в държавата членка на възлагащия орган или възложителя, ако е различна от държавата на установяване?“,* като и *„Икономическият оператор извършил ли е нарушение, свързано със задълженията му за плащане на социалноосигурителни вноски, както в страната, в която е установен, така и в държавата членка на възлагащия орган или възложителя, ако е различна от държавата на установяване?“*, участникът е декларирал **„НЕ“.**

 Налице е несъответствие между информацията посочена от участника в част II „Информация за икономическия оператор“, раздел A, буква „д“ и част III „Основания за изключване“, раздел Б „Основания, свързани с плащането на данъци или социалноосигурителни вноски“. Посоченото противоречие следва да бъде отстранено в част II „Информация за икономическия оператор“, раздел A, буква „д“ чрез избиране на отговор „ДА“, ако обстоятелството отговаря на фактическата обстановка за участника.

 2. В част IV: „Критерии за подбор“, раздел В: „Технически и професионални способности“, участникът не е декларирал изпълнение на услуги от конкретния вид през референтния период от 3 (три) години.

 Същото условие е подробно разписано и в част IV „Изисквания към участниците. Критерии за подбор“, т. 3.3. „Изисквания за технически и професионални способности“, подточка 3.3.1 от поканата, „*участниците следва да са изпълнили дейности с предмет и обем, идентични или сходни с тези на поръчката, през последните 3 (три) години, считано от датата на подаване на офертата“.* Като минимално изискване към участниците е посочено да са изпълнили минимум 1 (една) услуга, идентична или сходна с тази на поръчката.

 ***Определение на идентични или сходни с предмета на поръчката се считат услуги по събиране, пране, дезинфекция, гладене, опаковане и транспорт на спално бельо, хавлии, хавлиени кърпи, одеяла, покривки, килими и други“.***

При подаване на офертата, участниците декларират съответствието с този критерии за подбор, като попълнат съответното поле в раздел В: Технически и професионални способности в част IV: Критерии за подбор от еЕЕДОП.

**В тази връзка, комисията е решила да уведоми участника, че в срок до 5 (пет) работни дни от получаването на протокола, може да представи на комисията нов електронно подписан ЕЕДОП и/или други документи, които съдържат променена и/или допълнена информация.**

В определеният петдневен срок от комисията са представили допълнителни документи, както следва:

|  |  |  |
| --- | --- | --- |
| **№** | **Вх. №/дата и час** | **Име на участника** |
| 1. | вх. № 5092/24.04.2019 г. | “Сънденс Клийн” ЕООД |

На 07.05.2019 г. от 10:00 часа, в сградата на ИА „Военни клубове и военно-почивно дело, бул. „Цар Освободител” № 7, на основание чл. 103 от Закона за обществените поръчки (ЗОП) и чл. 67 от Правилника за прилагане на Закона за обществените поръчки (ППЗОП), комисията назначена със Заповед № 433/17.04.2019 г. на изпълнителния директор на ИА “Военни клубове и военно-почивно дело” е пристъпила към разглеждане на допълнително представените документи.

**1.** Участникът „Делфин - Прим” ЕООД е получил Протокол № 1 от работата на комисията на 22.04.2019 година. В срока по чл. 54, ал. 9 от ППЗОП не е представил ЕЕДОП и/или други документи, които съдържат променена и/или допълнена информация за отстраняване на установеното несъответствие с изискванията към личното състояние или критериите за подбор.

***На основание чл. 107, т. 1 от ЗОП отстранявам от участие „Делфин - Прим” ЕООД с оферта вх. № 4723/15.04.2019 г., тъй като участникът е представил оферта, която не отговаря на предварително обявените условия за изпълнение на поръчката.***

***„Делфин - Прим” ЕООД не доказва съответствие с поставените от възложителя критерии по отношение на технически и професионални способности от Обявлението за поръчката, както и в Раздел IV: „Критерии за подбор“, раздел В: „Технически и професионални способности. Налице е също и несъответствие между информацията посочена от участника в част II „Информация за икономическия оператор“, раздел A, буква „д“ и част III „Основания за изключване“, раздел Б „Основания, свързани с плащането на данъци или социалноосигурителни вноски“.***

**2.** Комисията е пристъпила към разглеждане на допълнително представените документи с вх. № 5092/24.04.2019 г. от “Сънденс Клийн” ЕООД и е установила следното:

В определения срок, съгласно чл. 54, ал. 9 от ППЗОП е подаден надлежно подписан с електронен подпис ЕЕДОП на електронен носител (CD).

Комисията лично се е запознала, разгледала детайлно и подробно, допълнително представените документи и информация във връзка с констатациите, изложени в Протокол № 1 от нейната работа и е констатирала, че участникът “Сънденс Клийн” ЕООД***е представил всичко изискуемо и покрива изискванията за лично състояние и критериите за подбор*, *поставени от Възложителя.***

***Предвид изложеното, комисията е допуснала “Сънденс Клийн” ЕООД до разглеждане на офертата му в частта на техническото му предложение.***

 При обстоен преглед на Техническото предложение на участника, комисията е установила, че същия предлага да изпълни обществената поръчка в съответствие с изискванията на Възложителя, посочени в поканата за участие.

 Предвид гореизложеното, комисията единодушно е взела следното решение:

 **Насрочила е дата, час и място за извършване на преговори с участникът, подал оферта за участие в процедурата, а именно: 10.05.2019 г. от 10:00 ч. в сградата на Централен военен клуб, град София, бул. „Цар Освободител“ № 7.**

 В тази връзка е съобщила по надлежен начин на участника „Сънденс Клийн“ ООД датата, часът и мястото за провеждане на преговори, като съответното съобщение е публикувано на профила на купувача на Възложителя.

На 10.05.2019 г. от 10:00 часа, в сградата на ИА „Военни клубове и военно-почивно дело, бул. „Цар Освободител” № 7, зала „Галерия“, на основание чл. 103 от Закона за обществените поръчки (ЗОП) и чл. 67 от Правилника за прилагане на Закона за обществените поръчки (ППЗОП), комисията, назначена със Заповед № 433/17.04.2019 г. на изпълнителния директор на ИА “Военни клубове и военно-почивно дело се е събрала със задача отваряне на ценовата оферта на участника и водене не преговори.

На договарянето е присъствал Николай Калайков – упълномощено лице от дружество **„Сънденс Клийн“ ЕООД**.

Комисията е пристъпила към отварянето на плика „*Предлагани ценови параметри*” от офертата на **„Сънденс Клийн“ ЕООД** и е оповестила, че предлаганата цена за изпълнение на поръчката е 41 460,00 (четиридесет и една хиляди четиристотин и шестдесет) лева без включен ДДС и съответно 49 752,00 (четиридесет и девет хиляди седемстотин петдесет и два) лева с ДДС.

**Предложената цена от участника надхвърля прогнозната стойност, определена в поканата с изх. № 4891/04.04.2019 г.**

Комисията е отправила предложение към представителя на „Сънденс Клийн“ ЕООД да намали предложената цена. В хода на преговорите е постигната договореност цената да бъде намалена със 0,02 стотинки на килограм пране.

По този начин предлаганата цена за изпълнение на поръчката от „Сънденс Клийн“ ЕООД“ е както следва: 41 045,40 (четиридесет и една хиляди четиридесет и пет и 0,40) лева без включен ДДС и съответно 49 254,48 (четиридесет и девет хиляди двеста петдесет и четири и 0,48) лева с ДДС.

**Предложената цена от участника надхвърля прогнозната стойност, определена в поканата с изх. № 4891/04.04.2019 г.**

Преговорите са приключили в 10:30 часа на 10.05.2019 година.

***На основание чл. 107, т. 2 от ЗОП отстранявам от участие „Сънденс Клийн” ЕООД с оферта вх. № 4671/12.04.2019 г., тъй като участникът е представил оферта, която не отговаря на предварително обявените условия за изпълнение на поръчката, като представените ценови параметри надвишават финансовия ресурс, който възложителя може да осигури.***

 **ІI.** На основание чл. 43, ал. 1 от ЗОПнастоящото решение да се изпрати на участниците в тридневен срок от издаването му, като в същия ден се публикува заедно с доклада и протоколите на комисията в профила на купувача на URL адрес: <http://militaryclubs.bg/node/1305>.

**III.** На основание чл. 197, ал. 1, т. 7 от ЗОП настоящото решение подлежи на обжалване пред Комисията за защита на конкуренцията в 10-дневен срок от публикуването му в профила на купувача.

 **ВЪЗЛОЖИТЕЛ**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО - ПОЧИВНО ДЕЛО”:**

 **/П/ ВАЛЕРИ СТОЯНОВ**